KOMMISSIONENS BESLUTNING

af 12. april 1999

om dyresundhedsmæssige betingelser og udstedelse af veterinærcertifikat ved indførsel af fersk kød fra visse afrikanske lande

(meddelt under nummer K(1999) 873)

(EØS-relevant tekst)

(1999/283/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 14, 15 og 16, og

ud fra følgende betragtninger:

(1) Der er fastsat dyresundhedsmæssige betingelser og bestemmelser om udstedelse af veterinærcertifikat ved indførsel af fersk kød fra Botswana, Madagaskar, Marokko, Namibia, Swaziland, Sydafrika og Zimbabwe ved Kommissionens beslutning 92/22/EØF(3), 90/156/EØF(4), 84/295/EØF(5), 92/24/EØF(6), 92/23/EØF(7), 92/21/EØF(8) og 92/25/EØF(9);

(2) der er fastsat adskillige sundhedsforanstaltninger i forbindelse med samhandelen i EF med henblik på det indre marked; gennemførelsen heraf kræver sideløbende tilpasning af de sundhedsbetingelser, der stilles ved indførsel af fersk kød fra tredjelande, navnlig fra visse afrikanske lande;

(3) der bør ved tilpasningen tages hensyn til de forskelligartede epidemiologiske forhold i de pågældende afrikanske lande eller endog i de forskellige dele af disse lande; da sundhedssituationen er den samme i nogle områder i disse lande, bør der tages hensyn hertil ved indførelsen af en ny ordning for sundhedsgarantier;

(4) der bør derfor fastsættes forskellige sundhedscertifikater i overensstemmelse med de betingelser, der stilles for indførsel af fersk kød fra disse forskellige kategorier af lande eller dele af lande;

(5) der rapporteres fra tid til anden udbrud af afrikansk svinepest i disse lande, og der kan derfor ikke tillades indførsel til EF af svinekød;

(6) som et midlertidigt skridt, indtil der er foretaget en indgående analyse af muligheden for at tillade ikke-udbenet kød fra visse regioner, der af OIE anerkendes som sygdsomfri, og for at præcisere og forenkle EF-forskrifterne bør de sundhedsbetingelser, der stilles ved indførsel af fersk kød fra de pågældende afrikanske lande, samles, og de beslutninger, der gælder for disse lande ophæves;

(7) der er blevet fastsat strengere sundhedsbetingelser for spiseligt slagteaffald; desuden er de fastsatte sundhedsbetingelser gældende uden at det berører de sundhedsbetingelser, der er fastsat ved Rådets direktiv 92/118/EØF(10), senest ændret ved direktiv 97/79/EF, og Kommissionens beslutning 89/18/EØF af 22. december 1998 om betingelserne for indførsel fra tredjelande af fersk kød til andre formål end konsum(11);

(8) i betragtning af mund- og klovesyges epidemiologi, når denne sygdom optræder hos får og geder, bør der kræves særlige garantier, når det gælder indførsel af kød af disse arter;

(9) desuden skal de ansvarlige veterinærmyndigheder i de pågældende lande bekræfte, at deres lande eller regioner i mindst 12 måneder har været fri for kvægpest og mund- og klovesyge;

(10) de ansvarlige myndigheder i de pågældende lande skal forpligte sig til at underrette Kommissionen og medlemsstaterne pr. telefax, telex eller telegram senest 24 timer efter, at der er bekræftet forekomst af nogen af de ovennævnte sygdomme eller er foretaget en ændring af vaccinationspolitikken i forbindelse med disse sygdomme;

(11) der bør stilles andre sundhedsbetingelser for kød, som ikke er bestemt til konsum, i henhold til bestemmelserne i direktiv 92/118/EØF og beslutning 89/18/EØF;

(12) dyresundhedsbetingelserne og bestemmelserne om udstedelse af veterinærcertifikat bør tilpasses dyresundhedssituationen i det pågældende tredjeland eller den pågældende del af et tredjeland;

(13) ved Rådets direktiv 96/93/EF(12) er der fastsat regler for certifikatudstedelse, som er nødvendige for at opnå gyldige certifikater og for at forebygge svig; det bør sikres, at de regler og principper, som certifikatudstederne i tredjelande følger, giver garantier, som mindst svarer til garantierne i dette direktiv;

(14) ifølge Rådets direktiv 93/119/EF(13) skal det sundhedscertifikat, der ledsager kød, som indføres til EF fra tredjelande, suppleres med en erklæring om, at dyrene er blevet slagtet under forhold, der giver garantier for human behandling, som mindst svarer til de relevante bestemmelser i direktivet;

(15) da der er tale om en ny ordning for certifikatudstedelse, bør der afsættes en vis periode til gennemførelse af ordningen;

(16) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I denne beslutning forstås ved:

a) "fersk kød": kød som defineret i artikel 2, litra a), i Rådets direktiv 64/433/EØF(14).

b) "udbenet fersk kød": kød som beskrevet i litra a) i denne artikel og mellemgulv, men eksklusive slagteaffald, hvorfra knogler og de vigtigste tilgængelige lymfekirtler er blevet fjernet.

Artikel 2

1. Medlemsstaterne tillader indførsel af de kategorier af fersk kød, der er anført i bilag II, og som kommer fra de områder, der er fastsat i bilag I, hvis de opfylder garantierne i sundhedscertifikatet i bilag III:

2. Medlemsstaterne tillader, at fersk kød føres ind på deres område fra oprindelseslandet, hvis de supplerende garantier, der er fastsat i bilag II og anført i bilag IV, er opfyldt. Disse supplerende garantier skal stilles af udførselslandet i afsnit V i de certifikater, der er vist i bilag III.

3. Ved indførsel af fersk kød i henhold til artikel 1 til andre formål end konsum drager medlemsstaterne omsorg for, at følgende betingelser er opfyldt:

- betingelserne i stk. 1

- betingelserne i direktiv 92/118/EØF

- betingelserne i beslutning 89/18/EØF.

Artikel 3

Denne beslutning vil blive taget op til nyvurdering på baggrund af udviklingen i dyresundhedssituationen i EF og i de pågældende afrikanske lande, hvorfra indførsel er tilladt.

Artikel 4

Denne beslutning får virkning fra 1. juni 1999.

Artikel 5

1. Beslutning 92/22/EØF, 90/156/EØF, 84/295/EØF, 92/24/EØF, 92/23/EØF, 92/21/EØF og 92/25/EØF ophæves på den i artikel 4 nævnte dato.

2. Medlemsstaterne tillader indførsel af fersk kød, der er fremstillet og udstedt certifikat for i henhold til betingelserne i Kommissionens beslutning 92/22/EØF, 90/156/EØF, 84/295/EØF, 92/24/EØF, 92/23/EØF, 92/21/EØF og 92/25/EØF i tredive dage efter den i stk. 1 nævnte dato.

Artikel 6

Denne beslutning er rettet til medlemsstaterne.

Udfærdiget i Bruxelles, den 12. april 1999.

På Kommissionens vegne

Franz FISCHLER

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 10 af 16.1.1992, s. 34.

(4) EFT L 89 af 4.4.1990, s. 13.

(5) EFT L 144 af 30.5.1984, s. 21.

(6) EFT L 10 af 16.1.1992, s. 46.

(7) EFT L 10 af 16.1.1992, s. 40.

(8) EFT L 10 af 16.1.1992, s. 28.

(9) EFT L 10 af 16.1.1992, s. 52.

(10) EFT L 62 af 15.3.1993, s. 49.

(11) EFT L 8 af 11.1.1989, s. 17.

(12) EFT L 13 af 16.1.1997, s. 18.

(13) EFT L 340 af 31.12.1993, s. 21.

(14) EYVL L 121, 29.7.1964, s. 2012/64

BILAG I

BESKRIVELSE AF VISSE AFRIKANSKE OMRÅDER, DER ER AFGRÆNSET MED HENBLIK PÅ UDSTEDELSE AF SUNDHEDSCERTIFIKATER

>TABELPOSITION>

BILAG II

MODELLER TIL SUNDHEDSCERTIFIKATER

>TABELPOSITION>

BILAG III

>PIC FILE= "L_1999110DA.002102.EPS">

>PIC FILE= "L_1999110DA.002201.EPS">

>PIC FILE= "L_1999110DA.002301.EPS">

>PIC FILE= "L_1999110DA.002401.EPS">

>PIC FILE= "L_1999110DA.002501.EPS">

>PIC FILE= "L_1999110DA.002601.EPS">

>PIC FILE= "L_1999110DA.002701.EPS">

>PIC FILE= "L_1999110DA.002801.EPS">

BILAG IV

SUPPLERENDE GARANTIER, DER I HENHOLD TIL ARTIKEL 2, STK. 2, SKAL STILLES AF UDFØRSELSOMRÅDET, NÅR DET KRÆVES I BILAG II

a) Kødet opfylder kravene til udbenet fersk kød som beskrevet i artikel 1, litra b), i beslutning 1999/283/EF og stammer fra slagtekroppe, der er modnet ved en omgivelsestemperatur på over + 2 °C i mindst 24 timer efter slagtning, og inden benene blev fjernet, hvorfra de vigtigste lymfekirtler er fjernet, som på alle stadier af produktion, udbening og oplagring er blevet holdt fuldstændig adskilt fra kød, som ikke opfylder kravene i Det Europæiske Fællesskabs nugældende beslutninger om indførsel af kød (med undtagelse af kød, som er pakket i kasser eller kartoner og opbevaret i særlige lagerområder).

b) Dyrene har reageret negativt på en officiel intradermal tuberkulinprøve udført i løbet af de seneste tre måneder inden slagtning i henhold til bilag B til Rådets direktiv 64/432/EØF.

c) Dyrene er i henhold til Zimbabwes retsforskrifter forsynet med et mærke, som angiver deres oprindelsesregion, der for veterinærregionen Mashonaland West province, den nordlige del, er "L", for Mashonaland West province, den sydlige del, "HL", for Mashonaland East province "H", herunder distriktet Chikomba "JJ", for Mashonaland Central province "C", for Manicaland province (kun distriktet Makoni) "UM", for Midlands province (kun distrikterne Gweru, Kwekwe, Shurugwi and Chirimanzu) "J" og for Midlands province (kun distriktet Zvishavane) "Z", for Masvingo province, distriktet Gutu, "T" og for distriktet Masvingo et omvendt "T", for Matebeleland South province (kun distrikterne Insiza, Bullimamangwe, Umzingwamange, Gwanda og West Nicholson) "MY", "Y", "Y-omvendt Y", "omvendt Y" eller "K" og for Matebeleland North Province, kun de frie zoner i distrikterne Bubi og Umguza, "E".

d) Dette kød må ikke føres ind på EF's område i mindst 21 dage fra ... (slagtedatoen).